05/06/2020 | Administración LocalMunicipal
Laxe
Anuncio de aprobación definitiva e publicación da normativa do estudo de detalle para regularización e reaxuste de rasantes, mellora de accesibilidade na confluencia das rúas Vista Alegre, Cantón e Alfredo Brañas, de Laxe.

Anuncio de aprobación definitiva e publicación da normativa do estudo de detalle para regularización e reaxuste de rasantes, mellora de accesibilidade na confluencia das rúas Vista Alegre, Cantón e Alfredo Brañas, de Laxe. O Pleno da Corporación, na sesión ordinaria que tivo lugar o día 30 de xaneiro de 2020, adoptou entre outros, o seguinte acordo: Aprobar definitivamente o estudo de detalle para regularización e reaxuste de rasantes, mellora de accesibilidade na confluencia das rúas Vista Alegre, Cantón e Alfredo Brañas, segundo proxecto asinado polos arquitectos D. Eustorgio Redwane Britton Puyadena (colexiado COAG Nº1582) e D. Santos Francisco Alvaro Ramon Pacho Metesan (colexiado COAG nº2378). Dita aprobación queda suxeita a que a urbanización manteña a coherencia e continuidade co pavimento actual da rúa e arredores polo que a urbanización en toda a zona afectada será pavimento de formigón similar ao existente. A documentación do citado estudo de detalle tivo entrada na Consellería de Medio Ambiente, Territorio e Vivenda da Xunta de Galicia o día 01/06/2020 (Rexistro de Entrada SIR 202090000000198) Recursos.- O estudo de detalle é unha disposicón de carácter xeral, polo que contra o mesmo poderá interponer recurso contencioso-administrativo ante a Sala do Contencioso-Adminsitrativo do Tribunal Superiro de Xustiza de Galicia, de conformidade con artigo 10 da Lei 29/1998, de 13 de xullo, reguladora da xursidición contencioso-administrativa no prazo de dous mese, a contar do día seguinte ao da publicación desta disposición. En cumprimento do disposto no artigo 82.3 da Lei 2/2016, de 10 de febreiro, do solos de Galicia, publícase a normativa que se relaciona a continuación, advertíndose que non estrará en vigor ata a inscrición do instrumento no Rexistro de Planeamento Urbanístico de Galicia e transcorran 15 días hábiles desde a presente publicación (art.70.2 da Lei 7/1985 de 2 de abril) De seguido publícase a descrición da ordenación proposta no citado Estudo de detalle. Laxe, 27 de maio de 2020 O alcalde-presidente Fdo.: José Luis Pérez Añón Na actualidade a confluencia das rúas Vista Alegre, Cantón e Alfredo Brañas presenta un problema de encontros entre as diferentes rasantes que conflúen nesa zona na que se han ir adaptando as pendentes dos diferentes viarios ás necesidades de acceso das edificacións e ás pendentes acusadas que existen na zona. Como consecuencia disto atopámonos cunha configuración de rasantes fragmentadas que presentan o maior inconveniente nos encontros entre a rampla formada pola rúa Vista Alegre e o acceso á estreita Rúa Alfredo Brañas onde se forma unha trincheira con desniveis variables entre ambas as rasantes o que obrigou a instalar unha varanda de protección peonil no encontro entre ambas as rasantes. As rasantes actuais reducen moito o espazo dispoñible para as circulacións rodadas e peonís e dificultan a súa utilización. O ámbito que se inclúe no Estudo de Detalle recolle a parte da Rúa Alfredo Brañas que transita por diante da parcela do Hotel e prolóngase a intervención no tramo que ascende a continuación do hotel para poder executar un encontro entre rasantes mais suavizado. O ámbito prolóngase rúa abaixo e recolle a zona de intersección dos diferentes tramos da Rúa Vista Alegre até os pozos de saneamento que son os indicados para acometer parte das canalizacións do Hotel, tanto de pluviais como de saneamento. Debido ás obras necesarias para realizar as acometidas de saneamento aos pozos indicados coa execución das gabias que permitan trazar as pendentes adecuadas, exponse, tamén, prolongar ditas instalacións no tramo, rúa arriba, da Rúa Alfredo Brañas, co fin de que se poidan continuar no futuro ditas instalacións se se executan obras na devandita rúa ou os edificios existentes precísanas. A superficie total do ámbito que recolle o Estudo de Detalle é de 105,00 m 2. Nestas seccións pódense apreciar as diferentes rasantes existentes e os desniveis entre a Rúa Vista Alegre e Alfredo Brañas. Na proposta que se reflicte neste Estudo de Detalle proponse a regularización das rasantes das rúas Vista Alegre e Alfredo Brañas, propondo unha solución de continuidade espacial, eliminando ao máximo posible o desnivel existente entre ambas as vías, e incorporando espacialmente ao ámbito o espazo que ocupa a pequena praza que conforma o retranqueo da edificación de uso Hostaleiro e pola que se porduce o seu acceso principal, mellorándose a funcionalidade e a accesibilidade, tanto rodada como peonil, e propondo un novo tratamento de pavimentación entre a Rúa Alfredo Brañas e a fachada do Hotel. Ao mesmo tempo, como resulta necesario realizar as obras de conexionado do Hotel ás redes municipais de saneamento e por tanto é preciso executar as gabias que discorren desde o solar até os pozos situados na confluencia das rúas Vista Alegre e Cantón, proponse a execución do tratamento unitario de pavimentación en superficie da zona até os encontros coas beirarrúas e edificacións existentes. As novas pavimentaciones que se propoñen no Estudo de Detalle para os viarios que se modifican na súa rasante son, por unha banda un pavimento de baldosa hidráulica para a Rúa Alfredo Brañas até a zona de influencia da placita de acceso ao Hotel e un pavimento de formigón no resto desta rúa e os encontros coa Rúa Vista Alegre, en continuidade co pavimento actual da devandita rúa.